CELEX: 62008TN0350
Language: fi
Date: 2008-08-22 00:00:00
Title: Asia T-350/08: Kanne 22.8.20008 — Papierfabrik Hamburger-Spremberg v. komissio

25.10.2008   
            
            
               FI
            
            
               Euroopan unionin virallinen lehti
            
            
               C 272/43
            
         Kanne 22.8.20008 — Papierfabrik Hamburger-Spremberg v. komissio
   (Asia T-350/08)
   (2008/C 272/86)
   Oikeudenkäyntikieli: saksa
   Asianosaiset
   
      Kantaja: Papierfabrik Hamburger-Spremberg GmbH & Co KG (Spremberg, Saksa) (edustaja: Rechtsanwalt S. Polster)
   
      Vastaaja: Euroopan yhteisöjen komissio
   Vaatimukset
   
               —
            
            
               valtiontukea N 582/2007 — Saksa koskevassa asiassa 2.4.2008 tehty komission päätös K(2008) 1107 lopullinen, jonka mukaan Propapier PM 2 GmbH & Co KG:lle myönnetty aluetuki on EY:n perustamissopimuksen mukainen
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa 2.4.2008 tehdyn komission päätöksen K(2008) 1107 lopullinen, jossa komissio katsoi, että aluetuki, jonka Saksan liittotasavalta oli hyväksynyt Propapier PM 2:n hyväksi, oli EY:n perustamissopimuksen mukainen.
   Kantaja vetoaa kanteensa tueksi kolmeen kanneperusteeseen.
   Ensimmäiseksi se moittii komissiota siitä, että se on rikkonut EY 88 artiklan 2 kohtaa, asetuksen (EY) N:o 659/1999 (1) 4 artiklaa ja vuosille 2007–2013 annettujen, alueellisia valtiontukia koskevien suuntaviivojen (2) 68 kohtaa ja sitä seuraavia kohtia, koska se ei ole aloittanut muodollista tutkintamenettelyä.
   Toisen kanneperusteen mukaan perusteluvelvollisuutta on loukattu sikäli kuin kyse on alueellisia valtiontukia koskevien suuntaviivojen yksinomaisesta luonteesta. Tässä kanneperusteessaan kantaja vetoaa myös siihen, että asiassa ei ole huomioitu tarvetta ottaa huomioon keräyspaperin markkinoita aaltopahviin käytettävän paperin markkinoita edeltävinä markkinoina ja että asiassa on arvioitu virheellisesti tuensaajan eli PM 2:n kilpailuasema kyseisillä markkinoilla ja vaihdannassa niitä seuraavilla aaltopahvimarkkinoilla.
   Lopuksi kantajaa vetoaa siihen, että PM 2:n eduksi hyväksytty aluetuki ei sovellu yhteismarkkinoille, koska tästä aiheutuu investointihankkeeseen liittyvää kilpailun vääristymistä, joka vaikuttaa yhteensä kolmen tuotteen markkinoihin.
   
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).
   
      (2)  EUVL 2006, C 54, s. 13.